Videotek

Videoteket (også kjent som Videotek) er et norsk musikkprogram for ungdom som gikk på NRK Fjernsynet fra 1979 til 1980. Programmet hadde hovedfokus på popmusikk (samt noe jazz og visesang) og sendte både musikkvideoer og studio-opptredener. Programledere den første tiden var Anita Skorgan og Odd Børre. Regi var ved Ola Neegaard. Programmets husorkester var ledet av Terje Fjærn. 

Videoteket ble sendt en gang i måneden og gikk på torsdagskveldene. Det var både populært og omdiskutert da det gikk. Det ble nedlagt høsten 1980 på grunn av økonomiske problemer i Underholdningsavdelingen.VG - Slutt for Videoteket (23.09.1980, s.37)  «Sørgelig overraskelse til alle Videotek-interesserte, kveldens program blir det siste i serien. På grunn av økonomiske problemer har Fjernsynets underholdningsavdeling valgt å kutte ut det populære pop-programmet.»

Første sending inneholdt studio-opptredener med Kjell Vidars, Ole Paus og Iren Hovde. Det ble i tillegg sendt musikkvideoer av Earth, Wind and Fire, Toto og Village People.

Videoteket ble i 1981 etterfulgt av Zikk-Zakk

Programledere
Anita Skorgan og Odd Børre (fire program, 1979-80)VG - Lederskifte i Videoteket (03.01.1980, s.36)  «Anita Skorgan og Odd Børre forsvinner, og i deres sted vil vi få Tom Mathisen fra Prima Vera og Kari Svendsen»
Tom Mathisen og Kari Svendsen (fire program, 1980)VG - Videotek i balanse (26.06.1980, s.37) 1. I neste program, som kommer til høsten, vil to nye programledere ta over.2. I fire måneder har Tom og Kari smilt seg gjennom det omdiskuterte og populære programmet.
Tore Hansen og Dag Spantell. (to program, 1980)VG - Videoteket i kveld (21.08.1980, s.38)  «Vi skal snakke minst mulig og spille mest mulig musikk, lover de nye programlederne Tore Hansen (Unit Five) og Dag Spantell.»

Produksjonsmannskap
Regi: Ola Neegaard
Redaksjonen: Jørn Nervik

Referanser

Eksterne lenker

Kategori:Norske musikkprogrammer på TV
Kategori:Norske ungdomsorganisasjoner
Kategori:TV-produksjoner på NRK
Kategori:Norske TV-produksjoner fra 1980-årene
Kategori:Norske TV-produksjoner fra 1970-årene